| Artikkelen inngår i serien om
**Skihopping** |
| --- |
| Nye Holmenkollbakken 14. mars 2010.
Foto: Erlend B. Bjørtvedt. |
| **Øvelsene** |
| Skihopping • Skiflyging • Kombinert |
| **Konkurranser** |
| OL • VM • Verdenscup • Kontinentalcup • FIS-cup • Hoppuka • Raw Air • Hoppukevinnere • VM skiflyging • NM |
| **Hoppbakker** |
| OL-bakkene • VM-bakkene • Bakker i Norge • Holmenkollen • Vikersund |
| **Aktivitet** |
| Verdensrekorder i skihopping • Lengste hopp • Skihopping etter land • Kvinner i skihopping |

Dette er en oversikt over **skihoppingens utbredelse verden over**. Oversikten er ment å dekke idrettens historie i de enkelte land (kort), hoppere, hoppbakker, mesterskap arrangert og vunnet. Størrelsen på omtalen av landene vil variere mye, tilpasset nivået i de enkelte landene. Hopp-delen i kombinert gjør det naturlig å nevne også den idretten i forbindelse med flere land. De fleste landene har egne artikler; landene med aller minst aktivitet har sin omtale på denne hovedsiden.

Nåværende land og territorier
-----------------------------

Listen omfatter både uavhengige land og viktige, men ikke selvstendige territorier.

* Albanias flagg Albania
* Algeries flagg Algerie
* Andorras flagg Andorra
* Antarktis’ flagg Antarktis
* Argentinas flagg Argentina
* Australias flagg Australia
* Belarus’ flagg Belarus
* Belgias flagg Belgia
* Bosnia-Hercegovinas flagg Bosnia-Hercegovina
* Bulgarias flagg Bulgaria
* Canadas flagg Canada
* Chiles flagg Chile

* Colombias flagg Colombia
* Danmarks flagg Danmark
* Estlands flagg Estland
* Finlands flagg Finland
* Frankrikes flagg Frankrike
* Georgias flagg Georgia
* Grønlands flagg Grønland
* Hellas’ flagg Hellas
* Indonesias flagg Indonesia
* Irlands flagg Irland
* Islands flagg Island
* Italias flagg Italia

* Japans flagg Japan
* Kasakhstans flagg Kasakhstan
* Kinas flagg Kina
* Kirgisistans flagg Kirgisistan
* Kosovos flagg Kosovo
* Kroatias flagg Kroatia
* Latvias flagg Latvia
* Liechtensteins flagg Liechtenstein
* Litauens flagg Litauen
* Nord-Makedonias flagg Nord-Makedonia
* Montenegros flagg Montenegro
* Nederlands flagg Nederland

* New Zealands flagg New Zealand
* Norges flagg Norge
* Polens flagg Polen
* Romanias flagg Romania
* Russlands flagg Russland
* Serbias flagg Serbia
* Slovakias flagg Slovakia
* Slovenias flagg Slovenia
* Spanias flagg Spania
* Sri Lankas flagg Sri Lanka
* Storbritannias flagg Storbritannia
* Sveits’ flagg Sveits

* Sveriges flagg Sverige
* Sør-Georgia og Sør-Sandwichøyenes flagg Sør-Georgia
* Sør-Koreas flagg Sør-Korea
* Tsjekkias flagg Tsjekkia
* Tyrkias flagg Tyrkia
* Tysklands flagg Tyskland
* Ugandas flagg Uganda
* Ukrainas flagg Ukraina
* Ungarns flagg Ungarn
* USAs flagg USA
* Østerrikes flagg Østerrike

Blått: Egen landsartikkel  
Lyseblått: Kortomtale på denne hovedsiden  
Rødt: Ingen artikkel ennå (pr. 23. februar 2015)

Tidligere land
--------------

* Jugoslavias flagg Jugoslavia

* Sovjetunionens flagg Sovjetunionen

* OLs flagg SUS

* Tsjekkoslovakias flagg Tsjekkoslovakia

* Vest-Tysklands flagg Vest-Tyskland

* Øst-Tysklands flagg Øst-Tyskland

Kortomtaler
-----------

For landene og terrirotiene med aller minst aktivitet. Se egne artikler for de andre landene.

Albanias flaggAlbanias flagg
### Albania

Abdel Frasheri fra Albania konkurrerte på 1960-tallet.

Kilde
* Skijumping.pl: Outsiderzy w skokach narciarskich (s. 3, polsk, besøkt 8. oktober 2010)

Algeries flaggAlgeries flagg
### Algerie

Det første skirennet i Afrika skal ha blitt arrangert i Algerie i 1906. Rennet ble vunnet av nordmannen Alfred R. Henriksen. Han vant alle skirennene han deltok i før han dro hjem til Norge i 1912, og hoppet så langt som 16-18 meter. Ifølge oppslagsverket *Sport i navn og tall* fra 1950 hoppet Ragnar Ørmen (Norge) 28 meter i Alger i 1933. Algerie var på den tiden en fransk koloni.

Kilder
* Jakob Vaage: *Norske ski erobrer verden*. Gyldendal, Oslo 1952 (s. 205-206, digitalisert av Nasjonalbiblioteket)
* P. Chr. Andersen og Ragnar Wold (red.): *Sport i navn og tall*. Schibsted, Oslo 1950 (s. 255, digitalisert av Nasjonalbiblioteket)

Andorras flaggAndorras flagg
### Andorra

Tomás Cano, som tidligere representerte Spania, konkurrerte for Andorra sesongene 1990/91 og 1991/92.

Kilder
* Adam Kwieciński: Thomas Cano (besøkt 3. juni 2015)
* El Mundo Deportivo: Copa del Rey en La Molina (s. 34, 24. januar 1992)

Foreslått flagg for AntarktisForeslått flagg for Antarktis
### Antarktis

Norske Tryggve Gran, som var med på Robert Falcon Scotts Antarktis-ekspedisjon fra 1910, forteller i sine dagboksopptegnelser fra ekspedisjonen at han i april 1911 bygde en liten hoppbakke av stein og sand ved Cape Evans på Rossøya, der ekspedisjonen hadde base gjennom vinteren. I månedsskiftet august/september samme år bygde og prøvde han en liten hoppbakke av snø ved Barnebreen i nærheten av Cape Evans.

Kilde
* Tryggve Gran: *Hvor sydlyset flammer - Leir- og ekspeditionsliv paa Antarktis*. Gyldendal, Kristiania 1915. (s. 67 og 103-104, digitalisert av Nasjonalbiblioteket)

Argentinas flaggArgentinas flagg
### Argentina

Sør-Amerika, særlig Chile og Argentina, har en viss tradisjon innen alpint, men de nordiske grenene er lite utbredt. En liten hoppbakke, K20, finnes eller har eksistert ved byen San Carlos de Bariloche ved foten av Andesfjellene. Norske Eilert Sundt og kona demonstrerte skiløping, deriblant hopp, under et opphold i Puente del Inca i 1919.

Kilder
* Skisprungschanzen-Archiv: Argentina (besøkt 8. oktober 2010)
* Jakob Vaage: *Norske ski erobrer verden*. Gyldendal, Oslo 1952 (s. 200, digitalisert av Nasjonalbiblioteket)

Belgias flaggBelgias flagg
### Belgia

Under veiledning av den tyske tidligere skihopperen Marc Nölke, satte den belgiske programlederen Tom Waes Belgias første nasjonale rekord i skihopping med 14 meter i Wörgl i Østerrike 14. januar 2012. Hoppet ble vist i TV-programmet Tomtesterom 1. april. Rekorden ble forbedret til 23 meter av Erik Cop i Willingen i Tyskland 27. mai, og til 35 meter av Rembert Notten i Rückershausen i Tyskland 10. juni.

Kilder
* Teamgold: Teamgold Skijumping is sports at it´s best[*død lenke*] (besøkt 5. juli 2012)
* Het Laatste Nieuws: Geen Olympiaschans voor Tom Waes, toch Belgisch record (flamsk, 1. april 2012, besøkt 5. juli 2012)
* Gazet van Antwerpen: Erik Cop verbreekt schansspringrecord van Tom Waes (flamsk, 29. mai 2012, besøkt 5. juli 2012))
* Het Nieuwsblad: Twintiger snoept Belgisch record schansspringen van Tom Waes af (flamsk, 14. juni 2012, besøkt 5. juli 2012)

Chile flaggChile flagg
### Chile

Sørlendingen Fredrik Kirsebom var i Punta Arenas ved Magellanstredet fra 1897 til 1901. Han gikk på ski og laget små hopp der han kunne hoppe 8-10 meter. I 1904 arrangerte nordmennene Ingolf, Finn og Torolf Arentsen samt antakelig Oluf Aslaksen, hopprenn i Punta Arenas.

Kilde
* Jakob Vaage: *Norske ski erobrer verden*. Gyldendal, Oslo 1952 (s. 199-200, digitalisert av Nasjonalbiblioteket)

Colombias flaggColombias flagg
### Colombia

Den norske skihopperen Anders Beisvåg er født i Colombia og kom til Norge da han var to år gammel. Han deltok i to FIS-cuprenn i Örnsköldsvik i 2006. Også hopperen Maria Hurtado Beisvåg har røtter i Colombia.

Kilder
* VG: Anders (15) kan bli den første fargede utøver i hopptoppen (1. juli 2006, besøkt 10. oktober 2010)
* (en) Anders Beisvåg – Profil og resultatoversikt hos FIS (besøkt 10. oktober 2010)
* Ladies-Skijumping.com: CoC Liberec: Hendrickson wins on Saturday (18. februar 2012, besøkt 7. mars 2015)

Hellas' flaggHellas' flagg
### Hellas

Nico Polychronidis representerer Hellas i skihopping sesongen 2012/13. Han har tysk mor og gresk far, og konkurrerte for Tyskland til og med 2011. Polychronidis deltok i VM i Val di Fiemme i 2013, der han ble nummer 45 av 50 deltakere i normalbakken.

Kilder
* Skispringen - Flying Circus: Nico Polychronidis (GRE)[*død lenke*] (foruminnlegg 15. november 2012, besøkt 11. januar 2013)
* (en) Nico Polychronidis – Profil og resultatoversikt hos FIS (besøkt 17. mars 2013)

Indonesias flaggIndonesias flagg
### Indonesia

Den svenske skihopperen Johan Munters er født i Jakarta i Indonesia. Han hoppet i verdenscupen og kontinentalcupen fra 1995 til 2001. Hans beste plassering i verdenscupen er 18.-plass i Kuopio i 2000. Munters deltok i VM i Lahtis i 2001, der han ble nummer 49 (nest sist) i normalbakken og nummer 50 (sist) i storbakken. Han var på det svenske laget som ble nummer 10 (nest sist) i begge lagkonkurransene.

Kilder
* Skijumping.pl: Egzotyczne skoki narciarskie (s. 4, polsk, besøkt 10. oktober 2010)
* (en) Johan Munters – Profil og resultatoversikt hos FIS (besøkt 10. oktober 2010)

Irlands flaggIrlands flagg
### Irland

Irene Andrew Turner og Richard Brown prøvde seg på skihopping på plast i K15- og K35-bakker i Göteborg høsten 2002.

Avisen San Francisco Call meldte i februar 1909 at iren Barney Riley hadde vunnet et nasjonalt hopprenn i Eau Claire i Wisconsin, USA.

Kilder
* Ski Jumping Central: The Journal of the Flying Irish (besøkt 8. oktober 2010)
* San Francisco Call: Irishman ski jumper (s. 33, 7. februar 1909, digitalisert av California Digital Newspaper Collection)

Kirgisistans flaggKirgisistans flagg
### Kirgisistan

Kasakhstaneren Dmitrij Tsjvykov skiftet til kirgisisk statsborgerskap og hoppet internasjonalt for sitt nye land fra 2000 til 2002. Som kirgiser ble han nummer 35 i normalbakken i VM i Lahtis i 2001 og nummer 39 og 41 i storbakken og normalbakken i OL i Salt Lake City (Park City) i 2002.

Kilde
* FIS: Resultater (besøkt 8. oktober 2010)

Kosovos flaggKosovos flagg
### Kosovo

Den svenske skihopperen Besnik Gashi kommer opprinnelig fra Kosovo. Han hoppet i kontinentalcupen mellom 2002 og 2006. Han deltok i junior-VM i 2002 og 2003, og oppnådde en 12.-plass individuelt i 2003. Det året ble han svensk juniormester i normalbakke, tok andreplass i seniormesterskapet i storbakke og normalbakke, og tredjeplass i seniormesterskapet i mellombakke (K65).

Kilder
* Holmens IF: Besnik Gashi (besøkt 8. oktober 2010)
* Holmens IF: Besnik Gashi – Resultater (besøkt 8. oktober 2010)
* (en) Besnik Gashi – Profil og resultatoversikt hos FIS (besøkt 8. oktober 2010)

Liechtensteins flaggLiechtensteins flagg
### Liechtenstein

Boka Enzyklopädie des Skispringens oppgir at Liechtenstein har to små hoppbakker. European Youth Olympic Festival 2015 skal arrangeres i Liechtenstein og Vorarlberg i Østerrike. Skihopping skal foregå i Tschagguns i Østerrike.

Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 405
* Skisprungschanzen-Archiv: Progress on the planning of ski jumping center at Montafon (23. juli 2011, besøkt 28. august 2011)

Litauens flaggLitauens flagg
### Litauen

Litauen har hatt noen mindre hoppbakker. I Vilnius eksisterte det to hoppbakker, den første bygd så tidlig som i 1924. En K40-bakke ble bygd i Ignalina i 2004. Zbigniew Kiwert ble fire ganger litauisk mester i skihopping mellom 1962 og 1970.

Kilder
* Skisprungschanzen-Archiv: Lithuania (besøkt 8. oktober 2010)
* Skijumping.pl: Egzotyczne skoki narciarskie (s. 6, polsk, besøkt 10. oktober 2010)

Nord-Makedonias flaggNord-Makedonias flagg
### Nord-Makedonia

Nord-Makedonias eneste hoppbakke skal ha vært en 30-metersbakke som eksisterte fra 1948 til 1951 i skistedet Popova Šapka ved byen Tetovo. Makedonske Aleksandar Stojanovski og slovenske Janez Kolishek hadde de lengste hoppene i bakken med 31 meter i 1951.

Makedonske myndigheter planla i 2008 å bygge et skihoppanlegg, med sikte på å arrangere renn i verdenscupen. Anlegget, som muligens skulle bygges i Mavrovo eller Kožuf, var ment å stå ferdig sent i 2009 eller 2010. Det er imidlertid ikke kjent om byggingen av bakken ble satt i gang.

Kilder
* Skisprungschanzen-Archiv: Popova Šapka (besøkt 9. februar 2013)
* Macedonian International News Agency: Ski Jumping Facility in Macedonia by 2010 Arkivert 4. mars 2016 hos Wayback Machine. (3. oktober 2008, besøkt 10. oktober 2010)

Montenegros flaggMontenegros flagg
### Montenegro

To hoppbakker med størrelse K60 og K30 ble bygd i Žabljak i Montenegro i 1961, og ble brukt under det jugoslaviske mesterskapet der i 1962 og 1965. I den største bakken satte Božo Čvorović montenegrinsk rekord med 46 meter.

Kilde
* Skisprungschanzen-Archiv: Montenegro (besøkt 10. oktober 2010)

New Zealands flaggNew Zealands flagg
### New Zealand

På New Zealand ble det hoppet på ski før 2. verdenskrig. I 1938 ble H. Wigley newzealandsk mester i hopp i Mount Cook med et lengstehopp på 40 fot 1 tomme (ca. 12 meter). I et renn i Mount Cook i 1937 hadde amerikaneren Richard Durrance det lengste hoppet med 95 3/4 fot (ca. 29 meter). Samme år kunne avisen The Evening Post fortelle at hoppbakken som var bygd i Field Peak i Tararua året før var så begravd i over 7 fot dyp snø at det i flere måneder ikke var mulig å finne den.

Kilder
* The Evening Post: Ski championships, the final day - Jump won by H. Wigley (s. 13, 3. september 1938, arkivert hos National Library of New Zealand)
* Auckland Star: Americans at Mount Cook - Durrance wins two events (s. 15, 27. juli 1937, arkivert hos National Library of New Zealand)
* The Evening Post: Trip to Ruapehu - Tours in Tararuas (s. 15, 24. august 1937, arkivert hos National Library of New Zealand)

Serbias flaggSerbias flagg
### Serbia

Det har eksistert flere mindre hoppbakker i Serbia, blant annet en 40-metersbakke i Košutnjak ved Beograd, som ble konstruert av Stanko Bloudek i 1936 og ombygd i 1953. Den eneste serbiske hoppbakken som eksisterer i dag (2010) er imidlertid en K30-bakke i Goč som ble bygd i 2004.

Arkitektstudenten Đorđe Pejković tegnet en K120-bakke i Kopaonik som en del av sin hovedfagsoppgave i 2008-09. Det finnes imidlertid ingen planer om å bygge denne bakken.

Kilde
* Skisprungschanzen-Archiv: Serbia (besøkt 10. oktober 2010)

Sri Lankas flaggSri Lankas flagg
### Sri Lanka

Den sveitsiske skihopperen Marc Vogel er født i Sri Lanka. Han deltok i verdenscupen og kontinentalcupen fra 1997 til 2006. Hans beste plassering var 18.-plass i kontinentalcupen, noe han greide fire ganger. Vogel deltok i VM i Lahtis i 2001, der han ble nummer 42 i normalbakken. Han var på det sveitsiske laget som ble nummer 9 (av 11 lag) i begge lagkonkurransene. Den norske skihopperen Rishi Vellupillai har srilankisk far.

Kilder
* Skijumping.pl: Egzotyczne skoki narciarskie (s. 4, polsk, besøkt 10. oktober 2010)
* (en) Marc Vogel – Profil og resultatoversikt hos FIS (besøkt 10. oktober 2010)
* Sunnmøringen: Suveren hoppsesong for Rishi (25. mars 2013, besøkt 7. mars 2015)

Sør-Georgia og Sør-Sandwichøyenes flaggSør-Georgia og Sør-Sandwichøyenes flagg
### Sør-Georgia

Det har eksistert en liten hoppbakke i Grytviken på den søratlantiske øya Sør-Georgia. Ifølge oppslagsverket *Sport i navn og tall* fra 1950 hoppet Sigurd Hansen (Norge) 39 meter i Grytviken i 1939.

Kilder
* Bilde av restene etter hoppbakken i Grytviken, tatt av Tor Lundgren i 2006
* P. Chr. Andersen og Ragnar Wold (red.): *Sport i navn og tall*. Schibsted, Oslo 1950 (s. 255, digitalisert av Nasjonalbiblioteket)
* Skisprungschanzen-Archiv: Grytviken (besøkt 12. januar 2013)

Ugandas flaggUgandas flagg
### Uganda

Ugandiske Dunstan Odeke gikk på skole i Oslo på 1990-tallet. Han prøvde seg på skihopping, og hadde personlig rekord på 50 meter. Odeke deltok i 1992 i det første lavlandsmesterskapet i skihopping, som ble arrangert i Scheidegg i Tyskland.

Kilder
* Skijumping.pl: Outsiderzy w skokach narciarskich (s. 8, polsk, besøkt 8. oktober 2010)
* Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904-057-15-2 (s. 94)

Skihopping på frimerker
-----------------------

En rekke land har utgitt frimerker med skihoppmotiv, ofte i forbindelse med vinter-OL. Blant disse er også flere land der det ikke drives vinteridrett overhodet. Eksempler på slike land er Burundi, Djibouti, Dominica, Gambia, Grenada, Guinea, Guinea-Bissau, Kongo, Laos, Liberia, Madagaskar, Mauritania, Nicaragua, Paraguay, Saint Vincent og Grenadinene, Sør-Jemen, Tanzania, Togo og Tsjad.

Kilder
* Tim Ashburner: *The history of ski jumping*. Quiller Press, Wykey, Shrewsbury 2003. ISBN 1-904057-15-2, indre omslagssider
* Jakob Vaage: *Skienes verden*. Hjemmenes Forlag 1979 (s. 273-280, digitalisert av Nasjonalbiblioteket)

* Frankrike 1937Frankrike 1937
* Finland 1938Finland 1938
* Øst-Tyskland 1952Øst-Tyskland 1952
* Romania 1963Romania 1963
* Sovjetunionen 1967Sovjetunionen 1967
* Rwanda 1968Rwanda 1968
* Jugoslavia 1972Jugoslavia 1972
* Aserbajdsjan 1995Aserbajdsjan 1995
* Albania 1999Albania 1999
* Belarus 2002Belarus 2002
* Kirgisistan 2002Kirgisistan 2002
* Kasakhstan 2010Kasakhstan 2010
* Russland 2011Russland 2011

Se også
-------

* Lengste skihopp i alle land